রক্তবীজ ২’-এর কাস্টিংয়ে চমক!

কলকাতা: বছর দুয়েক আগে মুক্তি পেয়েছিল অ্যাকশন থ্রিলার ‘রক্তবীজ’(Raktabeej)। বক্স অফিসে ঝড় তুলেছিল শিবপ্রসাদ-নন্দিতার এই ছবি। এই পুজোয় আসছে ‘রক্তবীজ’ এবার পার্ট-২। সেই সাফল্যের পর পরিচালক শিবপ্রসাদ মুখোপাধ্যায় ও নন্দিতা রায় নিয়ে আসছেন ‘রক্তবীজ-২’ (Raktabeej 2)। ‘রক্তবীজ’ বাংলার বক্স অফিসে রেকর্ড গড়েছিল। খাগড়াগড় বিস্ফোরণের ঘটনাকে প্রেক্ষাপট করে তৈরি হয়েছিল ‘রক্তবীজ’।

আরও পড়ুন: ‘পাপারাৎজ্জিদের সামনে নিম্নাঙ্গের লাল অন্তর্বাস দেখা গিয়েছিল..’

এবার কোন ঘটনাকে নিয়ে পর্দায় ‘রক্তবীজ-২’ তুলে ধরতে চলেছেন শিবপ্রসাদ মুখোপাধ্যায় ও নন্দিতা রায়? সেবিষয়টি অবশ্য স্পষ্ট নয়। গত মাসে মুক্তি পেয়েছিল রক্তবীজ-২র মোশন পোস্টার। যেখানে দেখা গিয়েছিল ঝরে পড়া এক বিন্দু রক্ত দিয়েই লেখা হচ্ছে রক্তবীজ-২র নাম। এই ছবির কেন্দ্রীয় ভূমিকায় থাকছেন আবির চট্টোপাধ্যায় (Abir Chatterjee)-মিমি চক্রবর্তী (Mimi Chakraborty )। এবার জানা গেল, ছবিতে আবির-মিমির পাশাপাশি থাকতে চলেছেন নুসরতও (Nusrat Jahan)। তেমনই গুঞ্জন টলিপাড়ায়। কেবল নুসরতই নন, ছবিটিতে দেখা যাবে বর্ষীয়ান অভিনেতা ভিক্টর বন্দ্যোপাধ্যায়, অঙ্কুশ ও কৌশানিকেও। কোন ভূমিকায় দেখা যাবে নুসরতকে? সেই বিষয়ে এখনই কিছু বলতে নারাজ ছবির সঙ্গে যুক্ত কলাকুশলীরা।

অন্য খবর দেখুন